CELEX: 62018TN0110
Language: da
Date: 2018-02-22 00:00:00
Title: Sag T-110/18: Sag anlagt den 22. februar 2018 — Grange Backup Power mod Kommissionen

14.5.2018   
            
            
               DA
            
            
               Den Europæiske Unions Tidende
            
            
               C 166/33
            
         Sag anlagt den 22. februar 2018 — Grange Backup Power mod Kommissionen
   (Sag T-110/18)
   (2018/C 166/43)
   Processprog: engelsk
   
      Parter
   
   
      Sagsøger: Grange Backup Power Ltd (Dublin, Irland) (ved advokaterne M. Segura Catalán og M. Clayton)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse C(2017) 7789 final af 24. november 2017 vedrørende den irske kapacitetsmekanisme (SA.44464 (2017/N)), der er gennemført af Irland, annulleres.
            
         
               —
            
            
               Kommissionens afgørelse C(2017) 7789 final af 24. november 2017 vedrørende den nordirske kapacitetsmekanisme (SA.44464 (2017/N)), der er gennemført af Det Forenede Kongerige, annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et anbringende, der er baseret på den omstændighed, at Kommissionen har undladt at indlede den formelle undersøgelsesprocedure i henhold til artikel 108, stk. 2, TEUF og artikel 4, stk. 4, i procedureforordningen (1), til trods for den tvivl, der var rejst med hensyn til, om kapacitetsgodtgørelsesmekanismen, der dækker hele øen, er forenelig med bestemmelserne om statsstøtte og det indre marked, hvorved sagsøgerens fik frataget sine processuelle rettigheder. Dette anbringende er opdelt i fire led.
   
               —
            
            
               Med det første led henvises til den omstændighed, at der består alvorlige vanskeligheder, hvilket påvises af varigheden af proceduren og omstændighederne herved.
            
         
               —
            
            
               Med det andet led gøres det gældende, at Kommissionen burde have næret tvivl med hensyn til spørgsmålet om, hvorvidt finansieringsmekanismen i kapacitetsgodtgørelsesmekanismen er forenelig med TEUF.
            
         
               —
            
            
               Med det tredje led gøres det gældende, at Kommissionen burde have næret tvivl med hensyn til spørgsmålet om, hvorvidt kapacitetsgodtgørelsesmekanismen er forenelig med det indre marked, navnlig retningslinjerne for statsstøtte til miljøbeskyttelse og energi 2014-2020 (2).
            
         
               —
            
            
               Med det fjerde led af dette anbringende har sagsøgeren gjort gældende, at Kommissionen burde have næret tvivl ved sin bedømmelse af kapacitetsgodtgørelsesmekanismen som følge af virkningerne af Det Forenede Kongeriges meddelelse om, at det forlader Den Europæiske Union.
            
         
      (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).
   
      (2)  Meddelelse fra Kommissionen — Retningslinjer for statsstøtte til miljøbeskyttelse og energi 2014-2020 (EUT 2014, C 200, s. 1).